CELEX: C2006/096/10
Language: lv
Date: 2006-04-22 00:00:00
Title: Lieta C-96/06: Lūgums sniegt prejudiciālu nolēmumu — izteikts ar  Finanzgericht Hamburg 2006. gada 23. janvāra  lēmumu lietā  Viamex Agrar Handels GmbH  pret  Hauptzollamt Hamburg-Jonas

22.4.2006   
            
            
               LV
            
            
               Eiropas Savienības Oficiālais Vēstnesis
            
            
               C 96/6
            
         Lūgums sniegt prejudiciālu nolēmumu — izteikts ar Finanzgericht Hamburg2006. gada 23. janvāra lēmumu lietā Viamex Agrar Handels GmbH pret Hauptzollamt Hamburg-Jonas
   
   (Lieta C-96/06)
   (2006/C 96/10)
   tiesvedības valoda — vācu
   Eiropas Kopienu Tiesā izskatīšanai ir iesniegts Finanzgericht Hamburg lūgums sniegt prejudiciālu nolēmumu, kas izteikts ar 2006. gada 23. janvāra lēmumu lietā Viamex Agrar Handels GmbH pret Hauptzollamt Hamburg-Jonas un kas Tiesā reģistrēts 2006. gada 17. februārī.
   
      Finanzgericht Hamburg lūdz Tiesu lemt par šādiem jautājumiem:
   
               1.
            
            
               Vai Regulas Nr. 615/98 (1) 5. pantā ietvertie noteikumi ietver izņēmumu, kā rezultātā muitas dienestam Regulas Nr. 615/98 5. panta 3. punktā minēto nosacījumu izpildei ir pienākums sniegt paskaidrojumus un pierādījumus?
            
         
               2.
            
            
               Ja uz iepriekš minēto jautājumu atbilde ir apstiprinoša: vai slēdziens Regulas Nr. 615/98 5. panta 3. punkta izpratnē konkrētajā gadījumā attiecībā uz direktīvas par dzīvnieku aizsardzību pārvadāšanas laikā neievērošanu kā prasību izvirza pierādījumu par Direktīvas 91/628/EEK (2) pārkāpumu, vai arī iestādes pienākums sniegt paskaidrojumus un pierādījumus aprobežojas ar to, ka tā ir minējusi un pierādījusi apstākļus, kas tās kopskatījumā kopā ar vērā ņemamu varbūtību ir pamats tam, ka attiecībā uz apskatāmo eksporta sūtījumu nav ievērota direktīva par dzīvnieku aizsardzību pārvadāšanas laikā?
            
         
               3.
            
            
               Neatkarīgi no atbildes uz 1. un 2. jautājumu: vai iestāde eksportētājam drīkst pilnībā noraidīt atļauju eksportēt saskaņā ar Regulas Nr. 615/98 5. panta 3. punktu, ja attiecībā uz apskatāmo eksporta sūtījumu nepastāv nekādas norādes, ka (iespējamā) Direktīvas 91/628/EEK pārkāpuma dēļ pārvadāšanas laikā tiek ietekmēta dzīvnieku veselība?
            
         
      (1)  OV L 82, 19. lpp.
   
      (2)  OV L 340, 17. lpp.